নীতীশচন্দ্র লাহিড়ী
নীতীশচন্দ্র লাহিড়ী (১৮৯২- ২১ জুলাই ১৯৬৪) ছিলেন একজন ভারতীয় বাঙালি আইনজীবী, সমাজকর্মী এবং চলচ্চিত্র প্রযোজক। তিনি ছিলেন এশিয়া বংশোদ্ভূত প্রথম ব্যক্তি যিনি রোটারী ইন্টারন্যাশনালের সভাপতি নির্বাচিত হন এবং বাংলার প্রথম চলচ্চিত্র বিলাত ফেরত -এর প্রযোজনা করেন । তার সভাপতিত্বে রোটারী ইন্টারন্যাশনাল তার যুব শাখা, ইন্টারঅ্যাক্ট ক্লাব শুরু হয়। সমাজসেবায় অবদানের জন্য ভারত সরকার তাকে ১৯৬৩ খ্রিস্টাব্দে দেশের তৃতীয় সর্বোচ্চ বেসামরিক সম্মান পদ্মভূষণে ভূষিত করে ।